הוועדה המסדרת, כנסת 22, פרוטוקול מספר 4, 2019-11-05 13:45

אברהם (אבי) ניסנקורן: צהריים טובים, אנחנו מתחילים את הישיבה.

אברהם (אבי) ניסנקורן: אנחנו מתכנסים פה לדון בערעור על החלטת נשיאות הכנסת לאשר דחיפות הצעה לסדר היום של חבר הכנסת יעקב אשר בנושא "קיצוץ בתקציבי ארגוני הנוער מאיים לשתק את פעילותם ואף עלול להביא לסגירתם".

אברהם (אבי) ניסנקורן: חבר הכנסת אשר בבקשה.

שלום אדוני.

אברהם (אבי) ניסנקורן: נמצא איתנו סגן יושב-ראש הכנסת אחמד טיבי.

נציג הנשיאות.

אברהם (אבי) ניסנקורן: נציג הנשיאות.

והשלטון.

מיכאל ביטון: אל יתהלל חוגר כמפתח.

בימים כתיקונם, כשהכנסת בעבודה מלאה, יכול להיות שזה לא היה עולה בכלל לסדר היום.

אבל, הבקשה הזו עולה גם אחרי שהבנתי שזו לא קריאת תיגר על הנשיאות, חלילה, אלא הפוך.

ההצעה שלי נוגעת לנושא שנמצא כרגע על סדר היום בדיונים בוועדות.

בוועדת כספים היו דיבורים על אפליה מאוד קשה של ארגוני הנוער אל מול תנועות הנוער, שאנחנו רוצים שגם להם ימשיכו לתת את הסיוע.

מי שמוביל את זה הוא חבר הכנסת מיקי לוי.

אני ביקשתי את ההצעה הזו, מיקי לא יכול היה להצטרף כי הייתה לו הצעה אחרת.

אני הבנתי משני סגני נשיאות שבמהלך הדיון אושרה הועדה הזו, ואף היה מסומן אצלם וי בניירות הפנימיים.

כנראה שאחר כך הגיעה בקשה וביקשו לדחות את זה בשבוע אחד.

מאחר שאני חושב ששבוע זה, של סוף שנת תקציב, הוא קריטי, כי יש דיבורים מול משרד החינוך וכולי, ביקשתי, אפילו לא נקרא לזה "לפנים משורת הדין" כי אני לא בא לתבוע את זה.

אם היו אומרים לי מראש שלא מוכנים אז לא הייתי מבקש להעלות את זה.

אני מבקש להכניס נושא זה גם אם הוא יעסיק את חברי הכנסת עוד 20 דקות במליאה.

הנושא מאוד חשוב.

אני מודה לכם.

מיכאל ביטון: חבר הכנסת יעקב אשר, אני מצטרף במאת האחוזים לדעתך.

מיכאל ביטון: ארגוני הנוער קמו כיוון שבישראל היו תנועות נוער שלא הסכימו לצרף אליהם יוזמות חדשות כמו עמותת "אחרי", כמו "נוער מד"א", או "נוער מכבי אש".

מיכאל ביטון: הם לא קיבלו תקציב ולא הכירו בהם.

מיכאל ביטון: עשו בחוכמה הכנסת והממשלה ויצרו תקנה מיוחדת לארגוני נוער.

מיכאל ביטון: אלא שבתקנה הזו הם עדיין מתוקצבים בחסר.

בחסר גדול.

מיכאל ביטון: כל התקציב שלהם הוא תוספתי ומוחרג ובשנת מעבר ובממשלה זמנית הם נפגעים.

מיכאל ביטון: אנחנו צריכים לשמור שהם יתפקדו עד לממשלה הבאה, ולצמצם את הפערים בין תנועות הנוער לארגוני הנוער כך שילד בתנועת "אחרי" יקבל כסף כמו תנועות בני עקיבא והצופים.

מיכאל ביטון: לדעתי זה שוויון הזדמנויות וזה ראוי והיופי של ארגוני הנוער הוא שיש שם שיתוף פעולה בין כל גווני החברה.

יש להם שולחן עגול ביחד.

מיכל (מיקי) חיימוביץ': אני אשמח להבין מה הפערים התקציביים עליהם מדובר.

אברהם (אבי) ניסנקורן: 13 מיליון שקלים.

אברהם (אבי) ניסנקורן: חברת הכנסת אורלי פרומן בבקשה.

אורלי פרומן: אני אענה קודם כל למיקי: התקציב של ארגוני הנוער קוצץ מ-52 מיליון שקלים ל-39 מיליון שקלים, קיצוץ של 13 מיליון שקלים.

אורלי פרומן: חברים, יש חיים שאנחנו חייבים לשמור שהם ימשיכו להתנהל.

אורלי פרומן: זה לא סוד שהנוער בוחר בערך כדרך, תוכנית דגל שמלווה את אירגוני הנוער, שכבר הוכח בכל מחקר שהוא, כולל פרסום דו"ח המבקר שקבע שחינוך לערכים שמתקיימים במסגרות הבלתי-פורמליות – משפיע באופן מהותי על התנהגות בני הנוער, שזה הרי הבסיס להתנהלות החברה כולה.

אורלי פרומן: אני מצטרפת לבקשת חבר הכנסת יעקב אשר להעלות בדחיפות את הדיון הזה, למנוע כל קיצוץ אפשרי בתחום משמעותי זה שהוא עיקר החינוך במדינת ישראל.

אורלי פרומן: אנחנו צריכים לשמור מכל משמר על המסגרות שעוסקות בחינוך הנוער גם בתקופות קשות כמו זו שעכשיו ובוודאי, כמו תמיד, הילדים ובני הנוער לא צריכים לסבול מזה.

אורלי פרומן: אני מבקשת להצטרף לבקשה להעלות את זה לדיון ולעשות את הכול כדי למנוע את הקיצוץ בתוכניות אלו.

אברהם (אבי) ניסנקורן: אתן לחבר הכנסת טיבי להשיב ואחר כך, לפני ההצבעה, אתן לאנשים להתייחס.

אחמד טיבי: לפני שאני עונה, מה עמדתך חבר הכנסת אשר לגבי ממשלה צרה?

צר לי, אני לא יכול להרחיב.

אחמד טיבי: האמת היא שנשיאות הכנסת דנה בכמעט 25 בקשות, והיא קבלה תשע מהן לפנים משורת הדין, כי צריך לקבל חמש מהן.

אחמד טיבי: היות וסדר היום הוא דליל אז אפשר לגלות נדיבות והחלטנו על תשע הצעות.

אחמד טיבי: תפקידי כסגן יושב-ראש הכנסת הוא להתנגד לבקשת הערעור.

אחמד טיבי: אבל, היות והנושא הוא חשוב, אני קורא לחברי הוועדה לשקול היטב את התשובה שלי לפני שמתייחסים אליה.

קארין אלהרר: הוא תמיד צריך להתחכם.

אחמד טיבי: "אני מתנגד" זה לא שכולו כן.

אחמד טיבי: הפרוטוקול אומר שאני צריך להתנגד.

יעקב טסלר: למה?

אחמד טיבי: כי אני סגן יושב-ראש ואני אמור לייצג את החלטת הנשיאות.

אחמד טיבי: אבל - - -

מיכאל ביטון: אבל אין לכם - - -

אחמד טיבי: אבל - - -

מיכאל ביטון: לא, זה תקדים, אין שיקול - - -

קארין אלהרר: תקשיבו, אתם לא מקשיבים.

איתן גינזבורג: חבר'ה, הוא אמר את דברו.

איתן גינזבורג: הוא אמר דברים נכוחים וחשובים.

אחמד טיבי: למרות שעמדת הנשיאות היא נגד, ואני חייב לגונן על עמדת הנשיאות, כשאני בשלטון אני מגלה נדיבות לב, נדיבות של מיעוטים.

אחמד טיבי: התשובה שלי ברורה?

אברהם (אבי) ניסנקורן: אורי בבקשה.

אורי מקלב: האמת היא שאני ביקשתי לדבר לפני חבר הכנסת טיבי, אבל גם אחריו אני עוד יכול להמשיך ולחזק את מה שהוא אמר.

אורי מקלב: אני היחיד פה שחבר נשיאות הכנסת כבר שתי קדנציות, ואני מכיר את השיקולים שיש לפני נשיאות הכנסת שצריכה להחליט על סדר יום גם כשיש ריבוי בקשות.

אורי מקלב: אבל אינו דומה יום רגיל של הכנסת, כשיש ממשלה מכהנת, לימים כאלה.

אורי מקלב: אנחנו צריכים לשמוח שניתן לדון בדברים הללו במסגרת המליאה.

אורי מקלב: זו כרגע כמעט המסגרת היחידה שיש לנו לדון בכך.

אורי מקלב: הרי אין ויכוח על החשיבות של הנושא, זה לא משהו ששנוי במחלוקת.

אורי מקלב: לכן, גם אם מחליטים, אני אזכיר לכם, אחמד טיבי יסכים איתי שיש תהליך של רבולוציה שיש גם בכנסת.

אורי מקלב: פעם לא היה שבוע שלא היו הרים של הצעות על שולחן נשיאות הכנסת, וגם אתה חבר הכנסת טיבי היית צרכן שלהן.

אחמד טיבי: נכון, זה הלך ופחת.

אורי מקלב: נכון, איני יודע מה הסיבות לכך, אולי בגלל שהמתכונת של ימי רביעי השתנתה, אולי בגלל השאילתות שפעם זה היה מוסד יותר מכובד.

אורי מקלב: כל פעם הנשיאות הייתה מתנגדת אבל ראו שנתנו לחברי הכנסת בישיבתם הכוללת בישיבה לאשר דברים שהם רואים שיש לזה חשיבות, הגם שנשיאות הכנסת החליטה לצמצם.

אורי מקלב: זה היה תהליך שקורה כל שבוע, מנהלות הסיעה הוותיקות ודאי תסכמנה איתי שאלו תהליכים שהיינו מאשרים לא רק הצעה אחת אלא היינו מאשרים לפעמים שתי הצעות ויותר.

אורי מקלב: לכן, עכשיו, כשהכנסת לא נמצאת במלוא פעילותה, ובימי רביעי אין חקיקה.

אורי מקלב: אפשר להרשות לעצמנו לשבת עוד רבע שעה, לא קרה שום דבר.

אברהם (אבי) ניסנקורן: חבר הכנסת עמר בר לב.

עמר בר-לב: ראשית גילוי נאות.

עמר בר-לב: אני מכיר את שלומי קסטרו כבר הרבה מאוד שנים, אני מיניתי אותו למנכ"ל של המכינה הראשונה של אחריי אז יש לי פינה טובה לעניין הזה.

עמר בר-לב: לעצם העניין, מדובר בתקציב של 39 מיליון שהם בבסיס התקציב ותוספות שנתנו כל שנה מתקציבים אחרים.

עמר בר-לב: כולל העברות פנימיות מתוך משרד החינוך, בתוך משרד האוצר, בתוך משרד הביטחון.

עמר בר-לב: לכן, בעיקרון, אני לא מבין למה זה בכלל מגיע הנה ולמה זה לא נסגר בוועדת כספים.

עמר בר-לב: זה נושא פשוט יחסית - - -

הרב גפני הזכיר את זה באחד הדיונים בוועדת הכספים.

עמר בר-לב: הבנתי, עשיתי שיעורי בית.

עמר בר-לב: הבנתי שהיו דיונים והבנתי שהם גם לא הסתיימו ולכן, אם אפשר לקרוא מכאן לוועדת הכספים שיסיימו את הדיון ובצורה חיובית.

עמר בר-לב: אני גם מבין שאין התנגדות קריטית בתוך משרד החינוך וגם לא בתוך משרד האוצר.

עמר בר-לב: אין התנגדות קריטית אף על פי שתמיד תהיה מעט התנגדות.

עמר בר-לב: לכן, עצם העובדה שזה מגיע להצעה לסדר והיא נדחית אני חושב שאם אפשר מכאן לקרוא לחבר הכנסת גפני ולוועדת הכספים לגמור את זה בוועדה בצורה חיובית.

עמר בר-לב: אני לא חושב שיש כאן מישהו שמתנגד.

עמר בר-לב: עוד הערה, אפרופו הצעות לסדר, בתור בן אדם שישב באופוזיציה קרוב לשבע שנים.

עמר בר-לב: יש כאן הרבה חברי כנסת שהם חדשים, רוב ההצעות לסדר שהגשתי נדחו.

עמר בר-לב: אולי כאן יש מקרה של מישהו שהיה רגיל לשבת הרבה שנים בקואליציה והצעתו נדחתה ולכן אנו דנים בזה.

עמר בר-לב: אז בתור אחד שרגיל שהצעות הסדר שלו נדחות כמובן שאני בעד.

אברהם (אבי) ניסנקורן: פשוט תשנו דיסקט – מי בקואליציה ומי באופוזיציה.

עמר בר-לב: בסדר, אני מתכונן לזה, כבר שבע שנים אני מתכונן לזה.

אני הייתי גם שם וגם שם.

עמר בר-לב: אני כבר מיומן בזה.

עמר בר-לב: חבריי למשימה של תקצוב ארגוני הנוער כנראה קצת הופתעו שההצעה לסדר שלהם נדחתה אבל כמובן שאני אתמוך בבקשה כשהיא תעלה.

עמר בר-לב: אבל, הנקודה העיקרית היא ציפייתי שוועדת כספים תגמור את הטיפול בעניין.

אברהם (אבי) ניסנקורן: יזהר שי בבקשה.

יזהר שי: אני מצטרף לדברי חבר הכנסת אשר ומברך אותו על ההידרשות לעניין חשוב זה.

יזהר שי: תשובה לחבר הכנסת טיבי: בתור היותך נציג של נציגות הכנסת, שמעתי את דבריך.

יזהר שי: הבית הזה הוא בבואה של מדינת ישראל ושל אזרחי המדינה שהולכים ומאבדים לא רק את הכבוד אלא את האמון שיש להם במערכות השונות, בדמוקרטיה ובמי שמייצגים אותה הלא הם האנשים שיושבים בבית הזה.

יזהר שי: לכן, עלינו להתייחס עוד יותר בכבוד לנושאים המועלים על סדר היום.

יזהר שי: גם אם חלילה נושאים אלו יגזלו רבע שעה, חצי שעה או רחמנא לצלן – אפילו שעתיים מסדר יומם העמוס של חברי הכנסת, כולם נכבדים וכולם חשובים וכולם עסוקים בדברים חשובים.

יזהר שי: אין הרבה דברים יותר חשובים מעתידו של הנוער, מהמסגרות שאנחנו יכולים להעניק לנוער במסגרת הזדמנויות שוות ותכנים חינוכיים פורמליים ובלתי-פורמליים וכל מה שקשור בדור העתיד של מדינת ישראל.

יזהר שי: איני מעלה על דעתי שהבית הזה, בהינתן התקופה שאנחנו נמצאים, בהינתן התדמית שאנחנו מייצרים והביקורת הציבורית וחוסר האמון, לא נפנה את כל הזמן שנדרש כדי לדון בטובתו של הנוער, בהזדמנויות שאנחנו רוצים להעניק לו ובחינוך טוב יותר.

יזהר שי: אני מקווה שכולנו נצביע פה-אחד לערער על החלטת הנשיאות ולהחזיר את הנושא הזה לסדר יומה של הכנסת.

אברהם (אבי) ניסנקורן: איתן.

איתן גינזבורג: תודה אדוני היושב-ראש, אני כמובן מצטרף לערעור של חבר הכנסת אשר אבל מעבר לכך הייתי רוצה לפנות לנשיאות או לוועדה עצמה.

איתן גינזבורג: נדמה לי שבימים כתיקונם צריכים היינו לדבור במה שקובע התקנון.

איתן גינזבורג: אבל בימים שכאלו ועד שתיכון ממשלה, אני חושב שאפשר יהיה לחרוג מהנוהג בבית הזה לגבי דיוני המליאה ומה עולה בכל יום.

איתן גינזבורג: ולאור העובדה שאין חקיקה וכולנו מחכים שתיכון ממשלה נדמה לי שאפשר קצת לשחרר, הנשיאות יכולה לשחרר או שהוועדה תחליט על כך כפי שהחלטנו למשל לקיים את הישיבה לציון יום השנה לרצח רבין ביום ראשון בשבוע שהוא לא יום קלאסי.

איתן גינזבורג: יכול להיות שעד שתיכון ממשלה ועד שהבית יעבוד כמו שצריך, שתקומנה ועדות נוספות שתאפשרנה להעלות עוד נושאים לטיפול מליאת הכנסת כי זהו כמעט המקום היחידי שבו אפשר להתבטא.

איתן גינזבורג: ראינו אתמול את הלחץ שהיה בוועדת הכספים.

איתן גינזבורג: אני ספרתי, היו 28 חברי כנסת סביבי שולחן ועדת הכספים ולא בכדי.

איתן גינזבורג: הם נבחרו כדי לפעול.

איתן גינזבורג: עכשיו, נושא ארגוני הנוער הוא חשוב ואני בטוח שיש עוד הרבה בקשות בקנה ושאילתות וכולי.

איתן גינזבורג: אבל מה, הכול נופל על ימי רביעי, בימי שני ושלישי לא דנים.

איתן גינזבורג: למה?

איתן גינזבורג: אני מבין שזה חלק מהתקנון אבל אנחנו לא בימים רגילים.

איתן גינזבורג: הכנסת לא מתפקדת הרבה מאוד חודשים.

איתן גינזבורג: הייתי מציע לנשיאות או לחילופין לוועדה לשקול לפתוח את הדבר הזה ולאפשר יותר ביטוי ויותר פעילות פרלמנטרית עד שתיכון ממשלה, תודה.

אחמד טיבי: האמת היא שהנשיאות לקחה את זה בחשבון ואישרה מספר שיא של תשע הצעות במקום חמש.

יעקב טסלר: אדוני סגן יושב-ראש הכנסת, אינני יודע מה היה השיקול לדחות את ההצעה הנדונה.

יעקב טסלר: לא ישבתי שם ואין לי מושג.

יעקב טסלר: ועוד יותר, אם אתה אומר שהרחבתם את זה והגעתם לתשע הצעות אז זה רק מחזק את שאלתי מדוע לא אישרו נושא זה.

יעקב טסלר: טוב עשה ידידי וחברי הרב אשר שהביא את זה לפה כפי ששמענו משאר החברים שכולם תומכים בנושא החשוב של ארגוני הנוער.

יעקב טסלר: אני לא יכול להצטרף לבקשה היות ואנחנו מאותה הסיעה אבל עכשיו יש לי את ההזדמנות לומר שאני מצטרף.

יעקב טסלר: תודה לאחמד טיבי שבזכות זה שהנושא לא אושר בנשיאות אז אני יכול להצטרף לבקשה שכולנו תומכים בה.

אברהם (אבי) ניסנקורן: אז אנחנו עוברים להצבעה.

רגע.

אחמד טיבי: יאללה, עוברים להצבעה.

מתן כהנא: גם אני למדתי היום משהו.

מתן כהנא: צריך שהדובר יעמוד מהצד השני כשאני מדבר ויצלם אותי על מנת שאוכל אחר כך לעשות בזה שימוש.

אחמד טיבי: תנצל את זה.

קארין אלהרר: תמהר.

מתן כהנא: יכול להיות שבכנסת הבאה לא תהיה לך הזדמנות.

מיכאל ביטון: א

מיכאל ביטון: חמד טיבי המציא את השיטה אבל פתאום אין לו זמן.

אברהם (אבי) ניסנקורן: אנחנו נצביע, המערער עצמו לא יצביע.

אברהם (אבי) ניסנקורן: מי בעד קבלת הערעור?

אברהם (אבי) ניסנקורן: בעד – 10

אברהם (אבי) ניסנקורן: נמנעים – אין

אברהם (אבי) ניסנקורן: אז הנושא אושר ויעלה מחר לסדר היום.

אברהם (אבי) ניסנקורן: לפני שמתפזרים אני חוזר על מה שאמרתי גם אתמול, פניתי לסיעות הבית להקים ועדות מיוחדות לטיפול בנושאים חשובים גם בתקופה זו.

אברהם (אבי) ניסנקורן: אני מצפה שהבקשה תיענה ונקים אותן.

אברהם (אבי) ניסנקורן: תודה רבה, הישיבה נעולה.